CPN มอบพื้นที่จัดงานข้าวประชารัฐหวังช่วยเหลือเกษตรกรผู้ปลูกข้าว
เซ็นทรัลกรุ๊ป มอบพื้นที่ กว่า 12,000 ตร.ม. จัดงาน “ข้าวประชารัฐ” หวังช่วยเหลือเกษตรกรผู้ปลูกข้าวที่ประสบปัญหาข้าวล้นตลาด ราคาข้าวตกต่ำ
15 ธ.ค. 2559


บริษัท กลุ่มเซ็นทรัล จำกัด ร่วมกับ กระทรวงเกษตรและสหกรณ์ โดยกรมส่งเสริมสหกรณ์ กระทรวงพาณิชย์  โดยกรมการค้าภายใน กองทัพบก และกรมประชาสัมพันธ์ จัดงาน “ข้าวประชารัฐ” ช่วยเหลือเกษตรกรผู้ปลูกข้าวที่ประสบปัญหาข้าวล้นตลาด ราคาข้าวตกต่ำ มอบพื้นที่ลานกิจกรรมกว่า  12,000 ตร.ม. ให้ทำการซื้อขายข้าว พร้อมจัดนิทรรศการให้ความรู้ หวังแก้ปัญหาระยะยาว สร้างความยั่งยืนร่วมเป็นส่วนหนึ่งในการขับเคลื่อนประเทศผ่านการช็อปปิ้งข้าวนานาพันธุ์ ตั้งแต่วันที่  15-21 ธันวาคม 2559 ณ ศูนย์การค้าเซ็นทรัลเวิลด์ เซ็นทรัลพลาซา และเซ็นทรัลเฟสติวัล รวม 29 สาขาทั่วประเทศ
 